«Barselona» jamoasi prezidenti Jozep Bartomeu FIFAning «Real» va «Atletiko» jamoalariga qo‘llagan taqiqi bo‘yicha fikrini bildirib o‘tdi. "Agar «Real» va «Atletiko» qoidalarni buzmagani to‘g‘ri bo‘lsa, ularga qo‘llangan jazolar o‘rinsiz va haddan tashqari qattiq. FIFAning o‘z normalari borligi yaxshi, lekin bu normalar boshqacha vaziyatda qo‘llanadi", deydi Bartomeu. Bundan oldinroq, FIFA «Real» va «Atletiko» jamoalarining voyaga yetmagan futbolchilarni qaydnomadan o‘tkazganlikda ayblab jamoalarni 2016 yilning yozida va 2017 yilning qishida yangi futbolchilarni o‘z safiga qo‘shib olishdan mahrum etgandi.